***Za roditelje 5. razreda;***

U sklopu projekta Udruge SVIMA ***Vrijeme za mene, tebe, nas*** održat će se 5.12. **2022. godine (ponedjeljak) 6. i 7. sat prva radionica osobnog i socijalnog razvoja *Upoznajem sebe, razvoj slike o sebi* za prvi dio 5. razreda (razred će biti podijeljen u dvije grupe, naizmjence će se raditi s njima kroz prosinac i dalje)**

(AKTIVNOST 1. Radionice osobnog i socijalnog razvoja: Osvijesti sebe i druge! Niz radionica u kojima će se obraditi teme vezane uz odrastanje, razvijanje slike o sebi i samopoštovanje te asertivnost, empatiju i inkluziju djece s teškoćama. Prva radionica; (i) Upoznajem sebe - razvoj slike o sebi.

Predavač je Marija Pavlovski.)

MARIJA PAVLOVSKI Marija Pavlovski je 2019. diplomirala na Edukacijsko-rehabilitacijskom fakultetu-Sveučilište u Zagrebu i stekla zvanje magistre edukacijske rehabilitacije. Iste godine zapošljava se u Prvoj osnovnoj školi Dugave (Zagreb) kao učiteljica edukacijska rehabilitatorica u posebnom razrednom odjelu gdje je bila zadužena za: • neposredan odgojno-obrazovni rad s učenicima s teškoćama u razvoju u posebnom razrednom odjelu • savjetodavni rad s roditeljima/skrbnicima učenika s teškoćama • izvođenje drugih poslova vezanih uz odgojno-obrazovni rad s učenicima s teškoćama u razvoju po nalogu ravnatelja i stručne službe osnovne škole. Dodatno se stručno usavršava kroz konferencije, seminare, stručne skupove u organizaciji Agencije za odgoj i obrazovanje, Komore edukacijskih rehabilitatora i Udruge edukacijskih rehabilitatora Zagreb. 2022. godine zapošljava se u Domu za starije i nemoćne osobe Vis gdje radi na poslovima radnog terapeuta. Od 2022. godine surađuje sa udrugom SVIMA kao stalna stručna suradnica u osmišljavanju i provedbi projekata vezanih uz suvremene odgojno-obrazovne sadržaje za djecu i mlade te uz pružanje socijalnih usluga za djecu s teškoćama u razvoju.